**Q&A**

Januar 2020

**Bekey - Q&As**

**Q: Hvad er fordelene ved Bekeys digitale adgangsløsning?**

**A:** Bekey er et digitalt adgangssystem, der giver f.eks. pakkebude, leverandører og hjemmehjælpere adgang til en aflåst opgang via en sikker mobil løsning. Det betyder, at beboeren ikke behøver at være hjemme, når pakkeposten kommer og beboeren slipper for besværet med at udlevere en nøgle til f.eks. måltidsleverandøren. Med BEKEY øges trygheden i opgangen, idet risikoen for, at uvedkommende kan få adgang, minimeres samtidig med, at beboeren fortsat kan bruge egen nøgle til at komme ind i opgangen.

**Q: Hvordan virker den digitale adgangsløsning?**

**A:** Bekey bygger på et simpelt, men sikkert digitalt system, der monteres usynligt i opgangens dørtelefonanlæg eller på en plejekrævende borgers hoveddør. Adgang til brug af løsningen kan beskrives i fire trin:

1. Ejendommens ejer bestiller Bekey til opgangene i ejendommen
2. Bekeys installatør installerer en chip usynligt i det eksisterende døranlæg (Bekey samarbejder med de største dørtelefonproducenter for at sikre korrekt installation og fortsat garantidækning).
3. Leverandører, hjemmepleje m.m., som efter aftale med beboeren skal have adgang til opgangen, kan nu anvende en digital adgang til opgangen
4. Trygge beboere kan nyde godt af den nye løsning

Bekey fungerer med en App på mobiltelefonen, som via en krypteret Bluetooth-forbindelse låser døren op. Alle, der anvender Bekey til at åbne døren, bliver registreret i en log. Det giver øget tryghed for beboeren, pårørende og den person, der har fået adgang, således at alle har klarhed over foretagne besøg.

Læs mere om de tekniske detaljer for den digitale løsning på hjemmesiden lige [her](http://www.bekey.dk/teknik).

**Q: Hvem anvender Bekey?**

**A:** Bekey er den foretrukne løsning for hjemmeplejen – 24 kommuner i Danmark og 21 kommuner i Norge anvender løsningen, herunder Københavns Kommune og Bergen Kommune. I offentligt regi har den digitale adgangsløsning gavnet både serviceniveau og tryghed hos borgerne og fået ros for at være en brugervenlig løsning, der tillige forbedrer arbejdsgangene for de ansatte. Samtidig øges trygheden, da Bekey er en langt sikrere løsning end fysiske nøgler.

Løsningen vinder desuden større og større indpas blandt ejendomsadministrationer og private virksomheder, såsom logistikaktører med et stort behov for at kunne yde distributionsservices og kundeleverancer lige til dørmåtten.

**Q: Hvilke andre sektorer vil med fordel kunne anvende Bekeys?**

**A:** De oplagte områder for brug af Bekeys digitale adgangsløsning er omdeling af pakker, avis- og reklameomdeling, hjemmeplejen i kommunerne, leverandører af måltidskasser, dagligvarer og pakker samt ejendomsadministratorer, men der kommer hele tiden nye brancher til, og vi har endnu ikke set begrænsningen i anvendelsen af den digitale adgangsløsning.

**Q: Hvor sikker er anvendelsen af Bekey?**

**A:** Sikkerhed er en del af vores DNA i Bekey og fundamentet i alt, hvad virksomheden gør. Bekey bruger en krypteret kommunikationskanal mellem vores system og de enkelte brugere såvel som at vores digitale nøgler er krypteret. Der gives udelukkende adgang til at anvende Bekeys digitale nøgleløsning for virksomheder, der er momsregistrerede eller til offentlige virksomheder. Se også vores adgangspolitik på Bekey.dk. Systemet opererer med både tidsbegrænset adgang og øjeblikkelig tildeling/fratagelse af adgang.

**Q: Hvordan arbejder Bekey med datasikkerhed?**

**A:** Ønsket om, at forskellige systemer skal kunne tale sammen på tværs, samtidig med at opretholde datasikkerhed, er en udfordring i samfundet. Vi vil gerne udnytte vores systemer og de tekniske muligheder der er, men vi skal samtidig være påpasselige. Det handler ikke blot om GDPR, men også om integriteten af data. Derfor er det nødvendigt at sikre nogle holdbare, skalérbare og sikre løsninger. Særligt når det handler om borgere, som har behov for velfærdsteknologiske løsninger i hverdagen. Emnet er noget, Bekey har fokus på og vi går ikke på kompromis med datasikkerhed.

**Q: Hvad er Next Step for Bekey? (nye produkter, samarbejder m.v.)**

**A:** Innovation er grundstenen i Bekey.Vi har fokus på at løfte eget software, så det rykker sig fra kun at handle om selve hardware-enheden - låsen - til også at udnytte mulighederne, som netop digitaliseringen tilbyder. At data fra flere kilder, f.eks. i kommunalt regi, kan udnyttes bedst muligt, tror vi på, er et skridt i den rigtige retning, og her vil vi gerne være på forkant og bidrage til, at Bekeys software giver endnu mere tid til kerneydelsen – og ikke kun sikrer digital adgang til plejekrævende borgere.

• • •

**Lær mere om Bekeys løsninger, services og seneste nyt på:**

[Bekey.dk](http://www.bekey.dk)

**For yderligere information om Bekey, kontakt:**

Adm. Direktør, Jannik Bray Christensen, tel: 3157 3738

**Følg og del information om Bekey via:**

[Bekey LinkedIn](https://www.linkedin.com/company/bekey/)

[Bekey Youtube](https://www.youtube.com/channel/UCGDJhr-xCRYkyS3F5qfMqsA)

[Bekey Facebook](https://www.facebook.com/BEKEYLOCKS/)