**PRESSE INFORMATION**

Januar 2020

**Slut med nøglebøvlet: Bekeys digitale adgangsløsning gør hverdagen smartere og gir’ sikre leverancer – lige til døren**

**Der er godt nyt til byer, business og borgere, der efterspørger en sikker og bekvem måde at få leveret offentlige og private services lige til døren og som endnu ikke har hørt om den danske virksomhed Bekey. Bortkomne nøgler og besværlig administration af fysiske nøgler er nemlig ved at være en saga blot med udviklingen af sikre digitale adgangsløsninger og ”Smart City” produktet Bekey buldrer derudaf - med København i spidsen.**

Med 6,5 mio. døråbninger, 42.000 brugere og over +50 kunder i 2019 har Bekey allerede høstet stor anerkendelse på såvel hjemmemarkedet som i nabolandet Norge. Det er især de offentlige myndigheders accept af den digitale adgangsløsning, som Bekey leverer, der åbner endnu flere muligheder for den entreprenante danske virksomhed. At komme igennem nåleøjet hos f.eks. hjemmeplejen i 24 danske kommuner, inklusive København, Frederiksberg, Gladsaxe, Brøndby og Horsens, og dermed at vinde offentlige udbud, vidner nemlig om høj troværdighed og produktkvalitet, idet kun få leverandører kan leve op til kommunernes krav om datasikkerhed og driftssikkerhed.

Om bevæggrundene for at udvikle Bekey og det stigende behov for at give en hjælpende hånd med nøglebøvlet i dagligdagen siger Bekeys adm. direktør, Jannik Bray Christensen:

*”Vi er på en spændende rejse med Bekey og er kun lige begyndt. Vi ser et betydeligt potentiale i vores digitale løsning, der både taler ind i den lokale og globale Smart City udvikling, et øget fokus på velfærdsteknologi og ønsket om mere bekvemme leverings- og distributionsløsninger for både erhvervslivet, det offentlige og private.”*

Senest har Københavns Kommune i efteråret 2019, efter et veloverstået pilotprojekt, valgt at implementere Bekeys digitale adgangsløsning i hele kommunens hjemmepleje. Det er en vigtig blåstempling af, at Bekeys løsninger ikke blot øger effektiviteten, men at den intelligente digitaliseringsløsning også øger borgernes sikkerhed og tryghed.

Med en digital adgangsløsning kan ansatte og medarbejdere, såsom SoSu-assistenter, sygeplejersker og ergoterapeuter samt måltids- & madkasseleverandører, avisbude og andre med et legitimt ærinde få både nem og sikker adgang til bl.a. ældre borgere og til opgange i lejlighedskomplekser.

Foruden den kommunale forretning har Bekey også installeret deres digitale adgangsløsning på mere end halvdelen af alle Storkøbenhavns låste opgange. Her er ambitionen at være den foretrukne leverandør af digitale adgangsløsninger.

*”Tidens trend råber på ’convenience’ produkter, der gør livet lettere, både på jobbet og i fritiden. Dermed er efterspørgslen på såkaldt ’unattended delivery’ ligeledes steget og det er her, at Bekey kommer i spil som et veldokumenteret og innovativt bud på en tryg digital adgangsløsning, der øger komforten for os alle i hverdagen,”* tilføjer Jannik Bray Christensen, der i øvrigt afslører virksomhedens ambitiøse motto ”unlocking opportunities”.

**Intelligent digital adgangsløsning til gavn for alle**

Bekeys intelligente digitale nøgler kombinerer software og hardware i mobile adgangsløsninger. Dermed eliminerer den behovet for at skulle udlåne ens egne fysiske nøgler til fremmede ansatte og medarbejdere hos offentlige myndigheder og i private virksomheder.

Bekey fungerer med en App på mobiltelefonen eller en tablet, som via en krypteret Bluetooth-forbindelse låser en opgangsdør op i de ejendomme, som har fået installeret løsningen. Desuden bruges samme løsning på hoveddøren hos de borgere, som modtager hjælp fra f.eks. hjemmeplejen.

Den intelligente løsning registrerer, hvem der åbner en given dør og det præcise tidspunkt herfor. Således dokumenteres der løbende, hvornår en leverance eller service har fundet sted. Dette giver igen øget tryghed for både beboeren og f.eks. pårørende og kommunalt ansatte, der alle har klarhed over et konkret besøg. Er der tale om plejepersonale, sparer disse også værdifuld tid i eksempelvis nødsituationer, hvor man med distribution af en akutnøgle kan køre direkte ud til borgeren og låse sig ind med mobilen, mens leverandører af andre services hurtigt og effektivt kan levere en given sending.

• • •

**Lær mere om Bekeys løsninger og services:**

[Bekey.dk](http://www.bekey.dk)

**For yderligere information om Bekey, kontakt:**

Adm. Direktør, Jannik Bray Christensen, tel: 3157 3738

**Download faktaark, logoer og billeder i høj opløsning lige** [**her**](http://www.bekey.dk/presserum)

**Se videoer om hvordan Bekey fungerer i praksis lige** [**her**](https://www.youtube.com/channel/UCGDJhr-xCRYkyS3F5qfMqsA)

**Læs mere om hvordan Københavns Kommune har igangsat en udrulning af Bekey i hele kommunen på Bekeys nyhedsside lige** [**her**](https://www.bekey.dk/nyheder/koebenhavns-kommune-igangsaetter-udrulning-af-bekey-i-hele-kommunen)

**Følg og del information og nyheder om Bekey via:**

[Bekey LinkedIn](https://www.linkedin.com/company/bekey/)

[Bekey Youtube](https://www.youtube.com/channel/UCGDJhr-xCRYkyS3F5qfMqsA)

[Bekey Facebook](https://www.facebook.com/BEKEYLOCKS/)